google/wiki40b huggingface dataset:
Tronsanges

Poloha

Obec má rozlohu 8,58 km². Najvyšší bod je položený 230 m n. m. a najnižší bod 155 m n. m.

Obyvateľstvo

Počet obyvateľov obce je 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joseph Gärtner

Život a kariéra

Gärtner študoval medicínu v Tübingene a Göttingene. Po ukončení štúdií cestoval po Holandsku, Francúzsku, Taliansku a Anglicku. V roku 1760 sa stal profesorom anatómie v Tübingene, 1768 profesorom botaniky a riaditeľom botanických záhrad v Petrohrade. V roku 1770 sa vrátil späť do Calwu. Jeho syn bol Karl Friedrich von Gärtner, tiež botanik.
Je po ňom pomenovaný rastlinný rod Gaertnera z čeľade Rubiaceae.
Joseph Gärtner má v Medzinárodnom registri mien rastlín skratku Gaertn..
Villiers-le-Duc

Poloha

Obec má rozlohu 84,34 km². Najvyšší bod je položený 417 m n. m. a najnižší bod 252 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Limonit

Limonit je zmes hydratovaných minerálov železa (prevažne goethitu, lepidokroitu, hematitu, maghemitu a jarositu) s približným chemickým vzorcom Fe₂O₃.nH₂O). Známy je aj ako hnedeľ, obsahuje až 50 % železa a prímes fosforu.

Charakteristika

Limonit je amorfný, to znamená, že nevytvára kryštály. Vyskytuje sa celistvý, v podobe konkrécií ale aj v podobe hroznovitých a lúčovitých agregátov s lúčovitou vláknitou štruktúrou. Často vytvára pseudomorfózy po pyrite a iných mineráloch. Má žltohnedú, žltú, hnedú až takmer čiernu farbu a žltohnedý vryp. Je nepriehľadný s polokovovým, hodvábnym alebo matným leskom.

Vznik

Vzniká v oxidačných zónach rúd železa, príp. vo vodnom prostredí a nájsť ho možno aj v rašeliniskách. Vyskytuje sa aj v mnohých horninách ako produkt rozkladu pyritu, hematitu a iných Fe-minerálov.

Poznávanie

Limonit uvoľňuje pri zahrievaní v banke vodu. Veľmi pomaly sa rozpúšťa v kyselinách.

Výskyty na Slovensku

Hronec (pri: Brezno, okres Brezno), Krásnohorské Podhradie (pri: Rožňava, okres Rožňava), Medzev (ložisko Baňa Lucia, pri: Košice, okres Košice-okolie), Rožňava (okres Rožňava), Rudňany (okres Spišská Nová Ves), Sirk (ložisko Železník, pri: Jelšava, okres Rožňava), Tri vody (Ľubietová, pri: Banská Bystrica, okres Banská Bystrica).
Sieradz

Dejiny

Archeologické vykopávky potvrdzujú najstaršie osídlenie v 6. – 7. storočí na sútoku Żegliny a Varty. Pravdepodobne za vlády Kazimíra Obnoviteľa (1039 – 1058) vznikla trhová osada. Za Boleslava Smelého bolo vybudované drevozemné hradisko. V 11. – 12. stročí žilo na hradisku a podhradí približne 1 000 ľudí v 200 domoch. V roku 1136 je prvýkrát spomenuté písomne ako mesto Zeraz či Ziraz. Arabský cestovateľ al-Idrīsī v Rogerovej knihe z roku 1164 zaradil mesto medzi také dôležité centrá akými boli Krakov, Gniezno či Wrocław. Medzi rokmi 1233 – 45 prišli do mesta Dominikáni, ktorí dokončili stavbu kostola a kláštora v roku 1260. V roku 1241 bol hrad aj podhradie zničené Tatármi. Stalo sa tak ešte v rokoch 1260 a 1287 – 88. V rokoch 1247 – 55 obdržal mestské práva. Vladislav Lokietok prebral vládu po svojom mŕtvom bratovi Leškovi Čiernom a vybudoval tu v roku 1290 hrad na mieste starého hradiska, kde o dva roky neskôr obliehaný Čechmi musel kapitulovať. V roku 1333 mesto zničili Križiaci. Na mieste spáleného hradu vybudoval Kazimír Veľký nový hrad z tehál. Po jeho smrti bolo mesto opevnené a malo tri brány. V roku 1385 sa prvýkrát spomína súčasný Rynek, čiže centrálne námestie. V druhej polovici 14. storočia bolo zriadené sieradzké vojvodstvo. V roku 1416 sieradzkí rytieri zafinancovali stavbu dreveného Kostol Ducha Svätého, ktorý bol v roku 1853 rozobratý a umiestnený na dnešné miesto na mestskom cintoríne.
V 16. storočí si mesto udržiavalo charakter dôležitého politického, hospodárskeho a kultúrneho centra, ale v 17. storočí nastal útlm v rozvoji dôsledkom vojen so Švédskom a na prelome storočí došlo k úplnému úpadku vyvolaného ničivými požiarmi, rabovaním švédskych vojsk a dokonaného zákernými chorobami. Roku 1718 bol zrekonštruovaný vyhorený dominikánsky kostol a kláštor. V roku 1793 prešlo mesto pod pruskú nadvládu, stratilo štatút sídla vojvodstva a stalo sa sídlom okresu (powiatu). V 1813 ho okupovali Rusi. Medzi rokmi 1823 – 33 tu pracovala manufaktúra na súkno, prebudovaná v roku 1842 na väzenie. V 1852 následkom cholery zomrelo približne 500 ľudí. V 1855 má 5 192 obyvateľov. Roku 1902 bola dokončená železnica spájajúca mesto s Kaliszom a Lodžou.
Začiatkom I. svetovej vojny mesto obsadili Nemci. V 1915 spustená do užívania prvá elektráreň. V 1922 sa dominikánsky kláštor stal majetkom Uršulínok. V 1938 tu žije 11 359 ľudí. 1. septembra 1939 mesto bombardovalo fašistické vojsko a 9. septembra bolo po ťažkých bojoch pripojené ako Scheradz k Tretej ríši. Oslobodený bol 23. januára 1945 1. bieloruským frontom pod vedením Žukova. V 1973 elektrifikácia železničnej trate.

Erb

Erb mesto obdržalo v 14. storočí za vlády Kazimíra Veľkého a spája sa s fortifikáciou mesta. Vyobrazuje mestské hradby s tromi rovnako vysokými vežami a s bránou so zodvinutou mrežou. Nad hradbami sa vznáša piastovský orol – symbol kráľovskej vlády nad mestom.
Plozévet

Poloha

Obec má rozlohu 27,18 km². Najvyšší bod je položený 97 m n. m. a najnižší bod 0 m n. m.

Obyvateľstvo

Počet obyvateľov obce je 2 988 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bray-et-Lû

Poloha

Obec má rozlohu 3,71 km². Najvyšší bod je položený 127 m n. m. a najnižší bod 24 m n. m.

Obyvateľstvo

Počet obyvateľov obce je 971 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villecresnes (obec)

Poloha

Obec má rozlohu 5,62 km². Najvyšší bod je položený 112 m n. m. a najnižší bod 49 m n. m.

Obyvateľstvo

Počet obyvateľov obce je 9 712 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elmar Klos

Životopis

Začínal ešte v pionierskej ére nemého filmu, kde sa postupne zoznámil prakticky so všetkými filmovými profesiami a zahral si aj niekoľko epizódnych roličiek. Od roku 1934 pôsobil v Kudlove u Baťovej reklamnej filmovej firmy BAT. Za nacistickej okupácie sa tiež zaslúžil o to, že tu začali pracovať ďalšie významné osobnosti českého filmu, ako bola Hermína Týrlová a Karel Zeman. Po vojne sa stal (spolu s ďalšími ľuďmi) jedným z hlavných organizátorov znárodňovania československého filmu.

Tvorivé duo Kadár - Klos

Klos sa s Kadárom prvýkrát zišiel v štúdiách Krátkeho filmu hneď po vojne, avšak Kadár sa ešte na nejakú dobu vrátil do Bratislavy. S Klosom začal spolupracovať potom, čo ho vyhodili v Bratislave a on sa ho zastal. Prvý film s názvom Únos nakrútili v roku 1952. Natočili spolu celkom osem filmov, najväčší úspech a ohlas mal film Obchod na korze z roku 1965, ktorý získal o rok neskôr Oscara za najlepší cudzojazyčný film. Ich 17 rokov trvajúca spolupráce bola prerušená až príchodom normalizácie v roku 1969, lebo Kadár emigroval do USA. Elmar Klos bol politicky perzekvovaný a vyhodený ako z FAMU tak aj z Československého štátneho filmu.
Spoluprácu si medzi sebou rozdelili tak, že Kadár viac jednal s hercami, zatiaľ čo Klos sa staral o výtvarnú, hudobnú časť a strih filmu. Sám Klos opísal spoluprácu: "Jednoducho dvaja hráči sa zišli a dopĺňajú sa v tom, čo vedia, ale aj v tom, čo nevedia. Vedia, kedy sa na partnera môžu spoľahnúť a kedy ho sami musia podoprieť." Na druhej strane Kadárov pomocný režisér Juraj Herz si všímal ich priepastný nesúlad a myslel si, že spolupráca je od Kadára iba gesto vďaky a samotný Klos je pre réžiu filmu zbytočný.
Chandon

Poloha

Obec má rozlohu 12,38 km². Najvyšší bod je položený 472 m n. m. a najnižší bod 271 m n. m.

Obyvateľstvo

Počet obyvateľov obce je 1 458 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zlaté piesky (Bratislava)

Zlaté piesky sú jazero, využívané ako prírodné kúpalisko, v Bratislave v mestskej časti Ružinov. Má šírku asi 400 metrov a hĺbku asi 30 metrov. V okolí sú možnosti na šport, v strede sa nachádza lesnatý ostrov.
V roku 1976 sa po chybe pristávania do jazera zrútilo lietadlo na linke Praha – Bratislava.
Začiatkom 21. storočia bolo v blízkosti jazera postavené veľké nákupné centrum Shopping Palace. V areáli jazera sa konajú kultúrne a hudobné akcie, k najznámejším patrí MTV Disco TV a Uprising Reggae Festival.
Ferdinand Karvaš

Životopis

Narodil sa ako Ferdinand Kohn avšak v roku 1910 si zmenil meno na Karvaš. Pôsobil ako praktický lekár na Hornej ulici v Banskej Bystrici. Rasovo prenasledovaný, obeť fašistického teroru. Po potlačení SNP bol s manželkou v Banskej Bystrici nemeckými bezpečnostnými orgánmi zaistený (18. decembra 1944), väznený, popravený v Nemeckej (9. januára 1945).
Yzengremer

Poloha

Obec má rozlohu 3,4 km². Najvyšší bod je položený 127 m n. m. a najnižší bod 102 m n. m.

Obyvateľstvo

Počet obyvateľov obce je 558 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Racibor

Prameň

Pramení v Oravskej Magure, v podcelku Kubínska hoľa, priamo pod hlavným hrebeňom pohoria, východne od Dvoch pňov (1 204,2 m n. m.) v nadmorskej výške približne 1 140 m n. m.

Opis toku

Od prameňa tečie sprvu na juhovýchod, potom sa prechodne stáča na juh, z pravej strany priberá prítok (1,7 km) spod Dvoch pňov (1 204,2 m n. m.) a spoločne vytvárajú vejárovitú štruktúru toku s početnými prítokmi v pramennej oblasti. Následne sa potok stáča na juhovýchod a pokračuje v Oravskej vrchovine. Pri horárni Zadný Racibor priberá pravostranný prítok zo severného svahu Sopúškov (769,9 m n. m.) a na dolnom toku, pri horárni Predný Racibor, ďalší pravostranný prítok spod kóty 759,5 m. Vzápätí sa medzi Širokou a Oravským Podzámkom vlieva v nadmorskej výške cca 497 m n. m. do Oravy.
Prison Architect

Štýl hrania

Hra je 2D simulácia konštrukcie a manažmentu v ktorej hráč ovláda stavbu a prevádzku väznice. Hráč je zodpovedný za manažment rôznych záležitostí ohľadom väzenia, ako napríklad stavba ciel a iných miestností, plánovanie a napájanie miestností a rôznych zariadení na elektrinu a vodu, nájom zamestnancov ako napríklad robotníkov, strážnikov a pod. Hráč je takisto zodpovedný za financie a udržiavanie väzňov spokojných. Rola hráča v hre je architekt a riaditeľ väzenia. Hráč môže postaviť miestnosti ako dielňa, práčovňa alebo miestnosť s čistiacimi potrebami v ktorých môžu väzni, alebo pridať rôzne reformné programy. Hráč môže úpravou režimu nepriamo rozkázať čo majú väzni robiť. Hra je inšpirovaná inými počítačovými hrami ako napríklad Theme Hospital, Dungeon Keeper a Dwarf Fortress. V prvom oficiálnom vydaní bol pridaný mód úteku, kde hráč môže hrať za väzňa a takisto bol rozšírený príbehový mód.
Houeillès (obec)

Poloha

Obec má rozlohu 67,63 km². Najvyšší bod je položený 153 m n. m. a najnižší bod 97 m n. m.

Obyvateľstvo

Počet obyvateľov obce je 610 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kokosovník

Plod

Plodom kokosovej palmy je veľká kôstkovica vajcového tvaru s priemerom približne 30 cm. Povrch je zelenej až žltozelenej farby. Konzumuje sa semeno (kokosový orech), z ktorého sa odlupuje vláknitý obal, ktorý kokosu umožňuje rašiť a plávanie na hladine vody, čo umožňuje rozšírenie kokosovníka do mnohých častí tropického pásu. Jedna palma má úrodu približne 50 – 60 plodov.
Vnútri nezrelých semien je vrstva bielkoviny, ktorá vytvára vo vode emulziu – kokosová voda. Pri zretí sa podiel kokosovej vody zmenšuje, ale úplne nezmizne. Pri usušení dužiny vzniká priemyselne využiteľná kopra. Kokosová palma sa rozmnožuje výhradne semenami, ktorých klíčivosť sa pohybuje v rozmedzí niekoľkých mesiacov až rokov.

Rozšírenie

Pestuje sa vo väčšine tropického pásu, na brehoch veľkých riek a morí, vyhovuje mu piesčitá a piesčito-hlinitá pôda s väčším podielom rašeliny.

Pestovanie v domácnosti

Ovocie zakúpené v bežných obchodoch je zbavené vláknitej vrstvy, ktorá podporuje klíčenie a preto sa z neho nedá vypestovať rastlina. Rastlina vyžaduje vyššiu vlhkosť vzduchu, v lete teploty v rozmedzí 25 – 30 °C, v zime by teploty nemali klesnúť pod 18 °C. Pravidelná zálievka je nutnosťou, ale rastlina neznesie premočenie. V období vegetačného rastu sa rastlina hnojí 1× týždenne normálnym hnojivom pre izbové rastliny.

Obsahové látky

Kokos obsahuje 60 – 67 % tuku, 20 % glycidov, 8 % proteínov a 6 % vody. Lisovaním alebo extrakciou sa získava kokosový olej s teplotou topenia 23 – 26 °C.

Dejiny

Kokosová palma sa pestuje už viac ako 3 tisíc rokov, napr. v Indii sú prvé záznamy o jej pestovaní datované už približne roku 1000 pred Kr. Skôr sa z škrupín sústružili gombíky a misky. Stredná Európa sa o kokosovej palme dozvedela v 16. storočí z antických spisov a herbárov.
Jalec hlavatý

Jalec hlavatý (lat. Leuciscus cephalus) je druh ryby z čeľade kaprovité.

Opis

Jalec hlavatý má valcovité telo dosahujúce dĺžku obvykle v rozmedzí 25 - 45 cm a hmotnosť okolo 1 kg. Rekordný úlovok mal dĺžku 75 cm a hmotnosť 5 kg. Typické pre jalce hlavate je výrazné červené sfarbenie plutiev a načiernalý chvost. Samice sú mohutnejšie ako samce.

Rozšírenie

Bežne sa vyskytuje v tečúcich vodách na celom Slovensku s výnimkou horských pstruhových potokov. Ďalej sa vyskytuje po celej Európe s výnimkou Škandinávie a Škótska. Jalec hlavatý je aktívny po celý rok.

Potrava

Jalec hlavatý je všežravá ryba. Potravu tvorí prevažne hmyz a jeho larvy, zoo-planktón, úlomky rastlín, zelené riasy a väčšie kusy lovia tiež rybky. Zožerie aj odpadky a opadané ovocie. Plod sa živí zoo-planktónom.

Rozmnožovanie

Jalec hlavatý pohlavne dospieva v treťom roku života. Tieto jalce sa trú v kŕdeľoch v plytkých prúdiacich vodách v dvoch termínoch počas mája a júna. Samica kladie v priemeru asi 30 000 ikier.

Lov

Jalec hlavatý je cennou športovou rybou, ktorú je možno chytať po celý rok všetkými známymi rybárskymi technikami.
Teofil (Byzantská ríša)

Teofil alebo Teofilos alebo Theofilos (* okolo 804 – † 842) bol byzantský cisár v rokoch 829 až 842. Bol druhým cisárom amorskej alebo tiež frygickej dynastie.

Život

Na rozdiel od svojho otca, Michala II., patril k vehementným odporcom obrazov, ikonoklazmus dosiahol počas jeho vlády posledný rozkvet. V roku 832 vydal edikt, ktorý prísne zakazoval uctievať obrazy. Správy o krutostiach, ktoré sprevádzali uskutočňovanie tohto ediktu, sú tak extrémne, že sa mnohí domnievajú, že musia byť prehnané.
V čase Teofilovho nástupu na trón prebiehali na Sicílii ďalšie boje so Saracénmi, počas ktorých došlo k pádu Palerma v roku 831. Teofilos bol však nútený pozbierať všetky svoje sily na boj s bagdadským kalifátom. Túto vojnu vyvolal on sám, keď ponúkol azyl niektorým utečencom z Perzie. Medzi nimi bol jeden, ktorý po konverzii ku kresťanstvu prijal meno Theofobos, oženil sa s Teofilovou sestrou Helenou a stal sa generálom.
Byzantská armáda bola zo začiatku úspešná. V roku 837 dobyla a vyplienila mestá Samosata a Sozopetra, v ktorom sa narodil kalif Al-Mu’tasim. Pomsta Arabov však bola strašná. Al-Mutasim zhromaždil mocnú armádu, ktorú rozdelil na dve časti. Prvá časť porazila byzantskú armádu vedenú cisárom osobne pri mieste s názvom Dasymon, zatiaľ čo druhá nerušene postupovala na Amorion, odkiaľ pochádzala amorská dynastia. Po päťdesiatich piatich dňoch trvajúcom obliehaní mesto padlo vďaka zrade 23. septembra 838 do rúk al-Mutasima. 30 000 obyvateľov usmrtili, zvyšok predali do otroctva. Mesto samotné vypálili do základov.
Teofilos sa z tejto katastrofy nikdy úplne nespamätal. Mal podlomené zdravie a začiatkom roka 842 zomrel.
Niektorými historikmi je považovaný za jedného z najschopnejších byzantských cisárov, iní ho naopak považujú za orientálneho despotu a za preceňovaného a nedôležitého vládcu. Nepochybne robil čo mohol, aby dostal pod kontrolu korupciu a útlak prostého ľudu. Ako sudca sa snažil vystupovať nestranne, aj keď tresty, ktoré udelil, neboli vždy adekvátne vzhľadom na spáchané činy.
Napriek vojne v Ázii a obrovským sumám, ktoré Teofilos vydával na stavby, rozvoj remesiel a obchodu, boli financie ríše v najlepšom poriadku, predovšetkým asi vďaka vysoko výkonnej správe, ktorou disponoval. Teofilos, ktorý bol žiakom Jana Gramatika (vymenoval ho za patriarchu konštantínopolského) mal znamenité vzdelanie a bol veľkým priateľom hudby a umenia, hoci jeho vkus vraj nebol najlepší. Dal zosilniť hradby Konštantínopolu a postavil nemocnicu, ktorá existovala ešte v posledných rokoch byzantskej ríše. Pre zlepšenie obrany ríše vytvoril nové themy: Paflagonia a Chaldea, rovnako ako menšie jednotky Charsianon, Kappadokia a Seleukia.
Teofilos bol od roku 830 ženatý s Theodorou II., ktorá po jeho smrti prevzala regentstvo za neplnoletého syna Michala III.
Ľupčianska dolina

Ľupčianska dolina je 15 kilometrov dlhá dolina na severnej strane Nízkych Tatier.
Preteká ňou potok Ľupčianka. V jej hornej časti sú osady Magurka a Železnô, ktoré sú miestnymi časťami Partizánskej Ľupče. Prechádza ňou cesta III. triedy z Partizánskej Ľupče do Liptovskej Osady.
Richard Pavlikovský

Klubový hokej

Richard Pavlikovský začínal s hokejom v Dubnici nad Váhom rovnako ako jeho mladší brat Rastislav. Z Dubnice prestúpil do susedného Trenčína, kde hrával osem sezón. Debut v slovenskej Extralige absolvoval v sezóne 1992/93 už ako sedemnásť ročný. V sezóne 1993/94 nasúpil za reprezentáciu Slovenska do 20 rokov za ktorú odohral 4 stretnutia. Najúspešnejšiou sezónou v Dukle Trenčín bol ročník 1999/00, keď nazbieral v 51 zápasoch 31 bodov za 16 gólov a 15 asistencií. Za Duklu Trenčín nastúpil na 253 stretnutí v základnej časti a 7 stretnutí v play-off. Pred sezónou 2000/01 prestúpil do českej extraligy do klubu HC Havířov, kde odohral jednu sezónu. V tejto sezóne si vybojoval aj premiérovú účasť na majstrovstvách sveta. Jeho ďalšie hokejové kroky smerovali do Švédska v ktorom strávil tri sezóny. Prvé dve v klube HV 71 a tretiu v klube Leksand. Počas pôsobenia vo Švédsku  si vybojoval aj účasť na Olympijskom turnaji v Salt Lake City. Bolo to v sezóne 2001/02.
Pôsobenie v Del
Po trojročnej anabáze v švédskej Elitserien prestúpil do klubu Grizzly Adams Wolfsburg v nemeckej najvyššej súťaži Deutsche Eishockey Liga. V tejto lige odohral kompletných 9 sezón. Po prvej sezóne odohranej v klube Gryzzly Adams Wolfsburg prestúpil do klubu Krefeld Pinguine, kde strávil celých 8 sezón. Najproduktívnejším ročníkom v Krefelde Pinguine bola pre Richarda Pavlikovského sezóna 2007/08, keď za Krefeld Pinguine odohral 56 zápasov v ktorých zaznamenal 48 bodov za 14 gólov a 34 asistencií.Za tento klub odohral 378 zápasov v základnej časti a 31 v play-off. 
Pôsobenie v EBEL
Pred sezónou 2013/14 podpísal zmluvu s českým klubom HC Orli Znojmo, ktorý pôsobí v rakúskej lige Österreichische Eishockey-Liga v ktorej pôsobia a kluby zo zahraničia.
A cappella

A cappella v hudbe označuje vokálnu hudbu alebo spev bez sprievodu hudobných nástrojov. V taliančine znamaná a cappella „ako v kaplnke“. Súvisí to s tým, že v stredoveku bolo zakázané v kostoloch používať hudobné nástroje.
A cappella bola často používaná v kresťanskej cirkevnej hudbe.
Podravka

Podravka je spoločnosť, ktorá sa špecializuje na výrobu a predaj potravín, nápojov a farmaceutických produktov. 
Podravka pôsobí v regióne juhovýchodnej, strednej a východnej Európy. Spoločnosť bola založená v roku 1934 v Koprivnici, v Chorvátsku a na svojom začiatku svoju aktivitu sústredila na spracovanie a predaj ovocia. V súčasnej dobe má pobočky v 17 krajinách sveta, v Európe, Austrálii a Amerike.
Za dobu svojej existencie vytvorila Podravka niekoľko značiek. Najznámejšou značkou je Podravka, ktorá zastrešuje brand. Hneď ďalšou jej najznámejšou značkou je Vegeta, ktorá je medzi verejnosťou známa ako univerzálna koreniaca prísada. Značka Vegeta zvíťazila v súťaži Superbrand Poľska, v konkurencii 1200 poľských spotrebiteľských značiek. Rovnaké ocenenie získala Vegeta tiež v Maďarsku a Rusku. Podravka zvíťazila v Superbrand na Slovensku.

História

Spoločnosť má svoje korene v chorvátskej Koprivnici, kde bratia Wolfovci začali v roku 1934 so spracovaním a predajom ovocia. Zo spoločnosti sa stala jedna z najvýznamnejších potravinárskych spoločností v strednej, východnej a juhovýchodnej Európe. Pod dnešným názvom začala spoločnosť vystupovať v roku 1947. O desať rokov neskôr začala Podravka vyrábať dehydrované polievky, ktoré vyrába dodnes. V roku 1958 vznikla univerzálna prísada do jedál, známa ako Vegeta.
Ráztoka (prítok Rajčanky)

Ráztoka je horský potok v Rajeckej kotline na území okresu Žilina a je to pravostranný prítok Rajčanky.
Anville

Poloha

Obec má rozlohu 8,16 km². Najvyšší bod je položený 152 m n. m. a najnižší bod 93 m n. m.

Obyvateľstvo

Počet obyvateľov obce je 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crissey (Saône-et-Loire)

Poloha

Obec má rozlohu 10,97 km². Najvyšší bod je položený 191 m n. m. a najnižší bod 172 m n. m.

Obyvateľstvo

Počet obyvateľov obce je 2 425 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nouans-les-Fontaines

Poloha

Obec má rozlohu 63,31 km². Najvyšší bod je položený 162 m n. m. a najnižší bod 101 m n. m.

Obyvateľstvo

Počet obyvateľov obce je 793 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nestabilný pruh

Pulzácie

Hviezdy v nestabilnom pruhu pulzujú vďaka He III (dvojito ionizované hélium). U normálnych A-F-G hviezd je vo hviezdnej fotosfére He neutrálne. Hlbšie pod fotosférou v teplote 25000-30000 K začína vrstva He II (prvá ionizácia He). Druhá ionizácia (He III) začína pri teplote 35000-50000 K.
Keď sa hviezda sťahuje, hustota a teplota vrstvy He II sa zväčšuje. He II sa začína transformovať na He III (druhá ionizácia). Zvyšuje sa opacita a únik energie z vnútra hviezdy je efektívne absorbovaný. Zvyšuje sa teplota vrstvy a tým sa začína zväčšovať. Po zväčšení teplota a hustota klesá a He III sa začína rekombinovať na He II. Vonkajšie vrstvy sa sťahujú a cyklus začína odznova.
Fázový posun medzi radiálnou rýchlosťou hviezdy a jasnosťou závisí od vzdialenosti medzi zónou He II a hviezdnym povrchom vo hviezdnej atmosfére.
Salans

Poloha

Obec má rozlohu 6,88 km². Najvyšší bod je položený 276 m n. m. a najnižší bod 211 m n. m.

Obyvateľstvo

Počet obyvateľov obce je 576 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hansz Wagner

Životopis

Zlatník v Banskej Bystrici (1. pol. 17.stor.).
Jozef Hrdlička

Politické pôsobenie

Jozef Hrdlička bol zvolený za poslanca NR SR vo volebnom období 2002-2006 za KSS. Bol členom Výboru NR SR pre sociálne veci a bývanie a členom Výboru NR SR pre vzdelanie, vedu, šport a mládež, kultúru a médiá.
25. novembra 2006 bol Hrdlička na mimoriadnom zjazde KSS v Bratislave zvolený za predsedu strany. Na riadnom zjazde strany 6. septembra 2008 v Prešove bol znovu zvolený za predsedu strany.
Vo voľbách do Európskeho parlamentu je lídrom kandidátky koalície KSS a VZDOR – strana práce.
Clavette

Poloha

Obec má rozlohu 6,29 km². Najvyšší bod je položený 44 m n. m. a najnižší bod 14 m n. m.

Obyvateľstvo

Počet obyvateľov obce je 1 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE